Mabuza as LP beëdigDavid Mabuza word deur hoofregter Mogoeng Mogoeng ingehuldig as LP (28 Mei 2019) (Foto: Jairus Mmutle/GCIS) David Mabuza is Dinsdag as ŉ lid van die Nasionale Vergadering beëdig. Hoofregter Mogoeng Mogoeng het die seremonie by die Uniegebou in Pretoria waargeneem. Pres. Cyril Ramaphosa en speaker van die Nasionale Vergadering, Thandi Modise, het ook die seremonie bygewoon. Mabuza het verlede week versoek dat sy naam in ere herstel moet word voor hy die eed as LP aflê. Dit baan die weg vir sy moontlike heraanstelling as adjunkpresident. Hy het Vrydag met die ANC se integriteitskommissie vergader om negatiewe bevindings teen hom en 20 ander te bespreek. Die adjunkpresident se inhuldiging baan ook die weg vir Ramaphosa om sy nuwe kabinet aan te kondig.